Document ID: 31999R1647

Komisijas Regula (EK) Nr. 1647/1999
(1999. gada 27. jūlijs)
par atkāpēm no Regulas (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko lieto mīklas izstrādājumu, saldējuma un citu pārtikas produktu ražošanā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par kopīgo piena un piena produktu tirgus organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 6. panta 6. punktu un 12. panta 3. punktu,
(1) tā kā Komisijas Regulā (EK) Nr. 2571/97 [3], kurā jaunākie grozījumi izdarīti ar Regulu (EK) Nr. 494/1999 [4], ir paredzēts termiņš minētās regulas 1. pantā norādīto produktu izlietošanai un izmantošanai galaproduktu ražošanā; tā kā Regulā (EK) Nr. 1982/98 [5], kas groza Regulu (EK) Nr. 2571/97, ir noteikts piecu mēnešu termiņš attiecībā uz tiem daudzumiem, par ko tika noslēgti līgumi, sākot ar 17. konkursa izsludināšanu; tā kā šis termiņš vēl nav beidzies attiecībā uz tiem daudzumiem, par ko tika noslēgti līgumi saskaņā ar 25. un 26. konkursa izsludināšanu; tā kā ar Regulu (EK) Nr. 494/1999, kas groza Regulu (EK) Nr. 2571/97, šo termiņu saīsināja līdz četriem mēnešiem attiecībā uz tiem daudzumiem, par ko tika noslēgti līgumi, sākot ar 27. konkursa izsludināšanu;
(2) tā kā Komisijas Lēmumos 1999/363/EK [6], 1999/368/EK [7], 1999/389/EK [8], 1999/390/EK [9] un 1999/449/EK [10] ir noteikti aizsardzības pasākumi pret dioksīna piesārņojumu dažos dzīvnieku izcelsmes produktos, kas paredzēti cilvēku vai dzīvnieku patēriņam;
(3) tā kā konkursu par atbalsta piešķiršanu līmenis ir stabilizējies, un to grūtību dēļ, ar ko attiecīgajā tirgū sastapās daži tirgus dalībnieki tādēļ, ka tika noteikti aizsardzības pasākumi pret dioksīna piesārņojumu dažos produktos cilvēku patēriņam, šo termiņu, kas paredzēts attiecīgo daudzumu izmantošanai galaproduktu ražošanā un kas vēl nav beidzies attiecībā uz šiem tirgus dalībniekiem, būtu jāpagarina par vienu mēnesi;
(4) tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 2571/97 11. panta:
- tos daudzumus, par ko tika noslēgti līgumi saskaņā ar 25. un 26. konkursa izsludināšanu 1999. gadā, izlieto un izmanto galaproduktu ražošanā sešu mēnešu laikā,
- tos daudzumus, par ko tika noslēgti līgumi saskaņā ar 27. līdz 34. konkursa izsludināšanu 1999. gadā, izlieto un izmanto galaproduktu ražošanā piecu mēnešu laikā.
2. pants
Šo regulu piemēro pēc to tirgus dalībnieku lūgumiem, kas var kompetentajām iestādēm pierādīt, ka viņi nevarēja izlietot un izmantot galaproduktu ražošanā minētos daudzumus tādā termiņā, kāds ir noteikts Regulas (EK) Nr. 2571/97 11. pantā, aizsardzības pasākumu dēļ, kas paredzēti Komisijas lēmumos 1999/363/EK, 1999/368/EK, 1999/389/EK, 1999/390/EK un 1999/449/EK.
Lai novērtētu pirmajā daļā norādīto situāciju, kompetentajām iestādēm būtu jāizmanto komercdokumenti, kas minēti Padomes Regulas (EEK) Nr. 4045/89 [11] 1. panta 2. punktā.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 27. jūlijā

Labels: 3
17
20